钦定古今图书集成/理学汇编/学行典/第194卷 > 林绥
## 钦定古今图书集成/理学汇编/学行典/第194卷 > 林绥

按《龙岩县志》：“林洪中，博学工诗文，不慕荣利。宣德间，
以浙参议戴同吉荐，强起之，计偕天官，辞以母老，不
受职，归隐，赋咏自娱。性高洁，每自持忠义。沙寇劫岩，
洪中谋请师，要其去路。至上坪，遇贼张乌仔等，胁使
跪，洪中骂曰：‘恨不万断汝，吾头可砍，吾膝不可屈’。子
绥跪曰：‘父老且病，吾当代父死’。洪中叱曰：‘人生当知
顺逆，敢为苟免，以亏忠义’！”父子遂遇害。